Melanippos (syn Astaka)

Melanippos (Melanippos) je v gréckej mytológii syn Tébana Astaka, jeden z obracov Téb vo vojne s Argom.

Statočný tébsky bojovník Melanippos pri obrane svojho mesta kopijou smrteľne zranil kalydónskeho hrdinu Tydea, jedného z vodcov vojenskej výpravy siedmich proti Tébam. Melanippos ale vzápätí umrel rukou argejskeho vodcu Amfiaraa, ktorý jeho uťatú hlavu priniesol umierajúcemu Tydeovi. Tydeus sa na jeho hlavu vrhol s barbarskou vášňou odhodlaný mu vycicať mozog, aby si tak obnovil životnú silu. Aj keď bola vojna neľudská, mala svoje zákony a tie kanibalizmus nepripúšťali. Tento odporný výjav sa nepáčil ani bohyni Aténe, ktorá Tydeovi už niesla čašu nesmrteľnosti v snahe mu pomôcť, pohoršená ho ponechala svojmu osudu a Tydeus zahynul v šialených mukách.Apollodoros, Bibliotheca, 1,8,5.

Podľa historika Herodota, sikyónsky tyran Klesthenes zakázal v Sikyóne uctievanie argejského vodcu Adrasta, Sikyónčanmi oslavovaného namiesto boha Dionýza, ktorého kult obnovil a namiesto Adrasta prikázal uctievať tébskeho hrdinu Melanippa.Herodotos, História, 5,67.

 Referencie a bibliografia 

Kategória:Postavy gréckej mytológie